Бэн Кэш з жонкай Лэслі і шасцю дзецьмі жыве далёка ад цывілізацыі ў лесе, прынцыпова выхоўвае дзяцей сам і вучыць іх навыкам выжывання, замежным мовам і навукам, сярод якіх і філасофія, і квантавая фізіка. Зняцца з месца сям'ю прымушае трагедыя: іх маці і жонка, шпіталізаваная з біпалярным расстройствам, скончыла жыццё самагубствам... Фільм, зрэшты, не ўганяе ў нудоту, а з усмешкай расказвае пра складаныя рэчы, у тым ліку выбар паміж жыццём хіпі і сучасным грамадствам з яго жорсткімі рамкамі, гаджэтамі ды сацыяльнымі сеткамі.